ጠ/ሚ ኃይለማርያም ከኳታሩ ኤሚር የተላከላቸውን መልዕክት ተቀበሉ
ጠቅላይ ሚኒስትር ኃይለማሪያም ደሳለኝ የኳታር ውጭ ጉዳይ ሚኒስትር ዴኤታ ሞሐመድ ቢን አብዱራህማን አል ታን በጽቤታቸው ተቀብለው አነጋገሩ።ሚኒስትር ዴኤታው ጠቅላይ ሚኒስትሩ ከኳታር ኤሚር ሼህ ታሚም ቢን ሃማድ አልታኒ የተላከላቸውን መልዕክት አስተላልፈዋል።ሀገሪቱ በባህረ ሰላጤው ሀገራት የተፈጠረው ችግር በሰላማዊ እና ዲፕሎማሲያዊ መንገድ መፍታት አስፈላጊ መሆኑን እንደምታምን የጠቀሰው ሚኒስቴሩ፤ ኢትዮጵያ የኩዌት ኤሚር ሼክ ሳባህ አል አህመድ አል ሳባህ የጀመሩትን ዲፕሎማሲያዊ ጥረት ትደግፋለች ብሏል፡፡በባህረ ሰላጤው አካባቢ ያለው ውዝግብ በሰላማዊ መንገድ እንዲፈታ ሀገሪቱ ሁኔታውን በቅርብ እየተከታተለች አቋሟን የምትገልፅ ሲሆን፤ ሰላም ለማምጣት ለሚደረገው ጥረት የበኩሏን ገንቢ ሚና እንደምትጫወት ሚኒስቴሩ አረጋግጧል።የኳታሩ ኤሚር ሼክ ታሚም ቢን ሃማድ አል ታኒም ባለፈው ሚያዚያ ወር በኢትዮጵያ ጉብኝት ማድረጋቸው የሚታወስ ነው።በዚህም ሁለቱ አገራት በንግድ፣ ኢኮኖሚ እና ደህንነት ጉዳዮች ላይ በትብብር ለመስራት ተስማምተዋል። ኢትዮጵያና ኳታር ዲፕሎማሲያዊ ግንኙነታቸው እንደ አውሮፓውያን አቆጣጠር በ2008የኳታር መገናኛ ብዙኃን በተለይም አልጄዚራ አሸባሪ ተብለው የተሰየሙ ድርጅቶችን በቀጥታ ይሁን በተዘዋዋሪ እንደሚደግፍ ኢትዮጵያ ይፋ በማድረጓ ግንኙነቱ እንዲቋረጥ መደረጉ የሚታወስ ነው ። የኳታሩ ኤሚር ሼክ ሀማድ ቢን ካሊፋ አል ታኒ ከሦስት ዓመት በፊት በኢትዮጵያ ያደረጉት ይፋዊ ጉብኝት ግን ሁለቱ አገራት ግንኙነታቸውን ዳግም እንዲያድሱ በር የከፈተ ሆኗል። ይህም በመሆኑ አገራቱ ተደጋጋሚ ቀረጥ በማስቀረት፣ በአየር ትራንስፖርት፣ በኢንቨስትመንት ከለላ፣ በባህል እና ንግድ ላይ ተባብረው ለመስራት 11 የመግባቢያ ስምምነቶችን ከዚህ ቀደም ተፈራርመዋል። የኢትዮጵያና ኳታር ዲፕሎማሲያዊ ግንኙነት የተጀመረው እንደ አውሮፓውያን አቆጣጠር በ1995 ነው-(ኤፍ.ቢ.ሲ)። 